লখিপুরওনলাইন দিজিতেল দেস্কঃ আসাম হায়ার সেকেন্দরী ইজুকেসন কাউন্সিলনা এমআইএলগী মহুত্তা অমুক হন্না ওলতার্নেতিব ইংলিস লৌবগী অয়াবা পীরে। কাউন্সিলগী সেক্রেতরীনা আগস্তকী তাং ১৮ দা থোকখিবা নোতিস অমদা ওলতার্নেতিব ইংলিস অসি এমআইএলগী মহুত্তা কোর সাবজেককী পার্ত অমা ওইনা লৈখিগনি হায়না ফোঙদোকখ্রে। মহৈলোয়শঙশিংনা দর্পনগী এদমিসন পোর্তেলদা চংলগা আগস্টকী ২০ দগী হৌদুনা আপদেত তৌনবা খঙহল্লকখ্রে। ৱাফম অসি আসামগী মহৈমশিংগী মন্ত্রী রনোজ পেগুনা টুইত তৌদুনা খঙহল্লকখিবনি। পনবা য়াই, কাউন্সিলনা মমাং থাবদা ওলতার্নেতিব ইংলিস অসি মথং একাদেমীক সেসন ২০২১-২২ গী দমক এমআইএলগী লিস্ততগী লৌথোকলুরবনি। অদুবু আগস্ত ১৮ দা থোকখিবা নোতিফিকেসন অমগী মতুং ইন্না হান্নগুম এমআইএলগী মহুত্তা ওলতার্নেতিব ইংলিস লৌবগী খুদোং চাবা অমুক হন্না পীরকখিবনি।
mni_Beng